Յուրի Զոհրաբյան

Յուրի Գևորգի Զոհրաբյան (), հայ ուրոլոգ։ Ռուսաստանի բնական գիտությունների ակադեմիայի հայկական մասնաճյուղի իսկական անդամ (1998), հայկական մասնաճյուղի փոխնախագահ (1999)։

Կենսագրություն 
Ծնվել է 1938 թվականի մայիսի 17-ին, Երևանում, քիթ-կոկորդ-ականջաբան Գևորգ Զոհրաբյանի և բժշկուհի Ելենա Ավագյանի ընտանիքում։ 1964 թվականին ավարտել է Երևանի պետական բժշկական ինստիտուտի բուժական ֆակուլտետը։ 1964-1968 թվականներին աշխատել է Հայկական ԽՍՀ Կամո քաղաքի բուժմիավորումում, 1968-1978 թվականներին՝ Ռ. Օ. Յոլյանի անվան III կլինիկական հիվանդանոցում, 1978-1981 թվականներին՝ Երևանի I կլինիկական հիվանդանոցում, 1981-1991 թվականներին՝ Բժիշկների կատարելագործման Երևանի պետական ինստիտուտի ուրոլոգիայի ամբիոնում որպես ասիստենտ։ 1991 թվականից եղել է Երևանի պետական բժշկական ինստիտուտի վիրաբուժության ամբիոնի դոցենտ, ուրոլոգիայի պրոֆեսոր։ Զոհրաբյանի ղեկավարած ուրոլոգիայի բաժանմունքում կատարվում են բոլոր տեսակի ուրոլոգիական վիրահատություններ։

1999 թվականից Ռուսաստանի բնական գիտությունների ակադեմիայի հայկական մասնաճյուղի փոխնախագահն է, Հայաստանի Հանրապետության առողջապահության նախարարության լիցենզավորման հանձնաժողովի նախագահը։
 
Հեղինակ է ավելի քան 70 գիտական ​​աշխատությունների, այդ թվում՝ մենագրությունների և ռացիոնալիզատորական առաջարկների՝

1974 թվականին Լենինգրադում պաշտպանել է թեկնածուական ատենախոսություն «Շագանակագեղձի ադենոմայի կլինիկական և մորֆոլոգիական առանձնահատկությունները հիվանդության ընթացքի տարբեր փուլերում» թեմայով՝ ստանալով բժշկական գիտությունների թեկնածուի աստիճան։

Ձեռքբերումներ 
 Բժշկական գիտությունների թեկնածու (1974),
 Պրոֆեսոր (1991),
 Ռուսաստանի բնական գիտությունների ակադեմիայի հայկական մասնաճյուղի իսկական անդամ (1998),
 Բնական և հասարակական գիտությունների միջազգային ակադեմիայի իսկական անդամ (1998)։

Ծանոթագրություններ

Արտաքին հղումներ 
 Սպիտակ խալաթին երբեք չի դավաճանում. տեղի ունեցավ անվանի ուրոլոգ Յուրի Զոհրաբյանի ծննդյան 80-ամյակին նվիրված կոնգրես

Հայ ուրոլոգներ
Բժշկական գիտությունների թեկնածուներ
Հայ պրոֆեսորներ
ՀԹՎ 2023 հոդվածներ